ΑΠΌΦΑΣΗ ΤΗΣ ΕΠΙΤΡΟΠΉΣ της 16ης Ιουλίου 2007 για την τροποποίηση της απόφασης 2001/781/ΕΚ σχετικά με την κατάρτιση εγχειριδίου των υπηρεσιών παραλαβής και γλωσσαρίου των πράξεων που μπορούν να κοινοποιηθούν ή να επιδοθούν, σε εφαρμογή του κανονισμού (ΕΚ) αριθ. 1348/2000 του Συμβουλίου περί επιδόσεως και κοινοποιήσεως στα κράτη μέλη δικαστικών και εξωδίκων πράξεων σε αστικές ή εμπορικές υποθέσεις [κοινοποιηθείσα υπό τον αριθμό Ε(2007) 3365] (2007/500/ΕΚ) Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, τον κανονισμό (ΕΚ) αριθ. 1348/2000 του Συμβουλίου, της 29ης Μαΐου 2000, περί επιδόσεως και κοινοποιήσεως στα κράτη μέλη δικαστικών και εξωδίκων πράξεων σε αστικές ή εμπορικές υποθέσεις (1), και ιδίως το άρθρο 17 στοιχείο α), Κατόπιν διαβουλεύσεων με την επιτροπή που έχει συσταθεί από το άρθρο 18 του κανονισμού (ΕΚ) αριθ. 1348/2000, Εκτιμώντας τα ακόλουθα: (1) Για την εφαρμογή του κανονισμού (ΕΚ) αριθ. 1348/2000 ήταν αναγκαίο να καταρτισθεί και να δημοσιευθεί ένα εγχειρίδιο που να περιλαμβάνει τα στοιχεία των υπηρεσιών παραλαβής οι οποίες έχουν συγκροτηθεί δυνάμει του άρθρου 2 του εν λόγω κανονισμού. Το εν λόγω εγχειρίδιο βρίσκεται στο παράρτημα Ι της απόφασης 2001/781/ΕΚ της Επιτροπής, της 25ης Σεπτεμβρίου 2001, σχετικά με την κατάρτιση εγχειριδίου των υπηρεσιών παραλαβής και γλωσσαρίου των πράξεων που μπορούν να κοινοποιηθούν ή να επιδοθούν, σε εφαρμογή του κανονισμού (ΕΚ) αριθ. 1348/2000 του Συμβουλίου περί επιδόσεως και κοινοποιήσεως στα κράτη μέλη δικαστικών και εξωδίκων πράξεων σε αστικές ή εμπορικές υποθέσεις (2). (2) Μετά την τροποποίηση των στοιχείων που ανακοίνωσε στην Επιτροπή η Γαλλία δυνάμει του άρθρου 2 παράγραφος 4 του κανονισμού (ΕΚ) αριθ. 1348/2000, είναι αναγκαίο να τροποποιηθεί το εγχειρίδιο. (3) Η απόφαση 2001/781/ΕΚ πρέπει συνεπώς να τροποποιηθεί ανάλογα, ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: Άρθρο μόνο Το εγχειρίδιο που περιλαμβάνει τα στοιχεία όσον αφορά τις υπηρεσίες παραλαβής στο παράρτημα Ι της απόφασης 2001/781/ΕΚ τροποποιείται σύμφωνα με το παράρτημα Ι της παρούσας απόφασης. Η παρούσα απόφαση απευθύνεται στα κράτη μέλη. Βρυξέλλες, 16 Ιουλίου 2007.

[Source: multi_eurlex | Tokens: 1934]